শাহীন আখতার

শাহীন আখতার (জন্ম ফেব্রুয়ারি, ১৯৬২) হলেন একজন বাংলাদেশি কথাসাহিত্যিক। তাঁর প্রসিদ্ধ উপন্যাসসমূহ হলো তালাশ, ময়ূর সিংহাসন, অসুখী দিন। কথাসাহিত্যে অবদানের জন্য তিনি ২০১৬ সালে বাংলা একাডেমি পুরস্কার লাভ করেন। শাহীন ১৯৬২ সালে তৎকালীন পূর্ব পাকিস্তানে (বর্তমান বাংলাদেশ) কুমিল্লা জেলার চান্দিনা উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতি বিষয়ে স্নাতক পাস করেন। তিনি ভারতে চলচ্চিত্র নির্মাণ বিষয়ে পড়াশুনা করেন। কর্মজীবনে তার প্রথম কাজ ছিল প্রামাণ্যচিত্র নির্মাণ এবং সাংবাদিকতা। বর্তমানে শাহীন ঢাকাস্থ আইন ও সালিশ কেন্দ্রের গণমাধ্যম ও যোগাযোগ বিভাগের সম্পাদকের দায়িত্ব পালন করছেন। শাহীন আখতারের লেখালেখির শুরু কলেজজীবন থেকে ছোটগল্পের মাধ্যমে। ১৯৯৭ সালে তিনি তার প্রথম উপন্যাস পালাবার পথ নেই রচনা করেন। এই বইতে তিনি দুজন নারী একা শহরে বাস বিষয়ক জটিলতা ও সংগ্রামের কথা বর্ণনা করেন। ২০০৪ সালে তার রচিত তালাশ উপন্যাস সাড়া ফেলে। বাংলাদেশের স্বাধীনতা যুদ্ধ এর সময়ে নির্যাতিত এক নারীর যুদ্ধ চলাকালীন ও যুদ্ধোত্তর জীবনের করুণ চিত্র তুলে ধরেন। বইটি সেই বছর প্রথম আলো বর্ষসেরা বই -পুরস্কার লাভ করে। ২০২০ সালে এই উপন্যাসটির জন্য তিনি এশিয়া লিটারারি অ্যাওয়ার্ড লাভ করেন। তার লেখা কয়েকটি ছোটগল্প হল বোনের সঙ্গে অমরলোকে, পনেরটি গল্প ও আবারও প্রেম আসছে। ২০১৪ সালে তিনি ময়ূর সিংহাসন উপন্যাস রচনা করেন। এই উপন্যাসের জন্য তিনি আইএফআইসি ব্যাংক সাহিত্য পুরস্কার - ২০১৪ লাভ করেন। ২০১৮ সালে প্রকাশিত অসুখী দিন উপন্যাসের জন্য পেয়েছেন জেমকন সাহিত্য পুরস্কার। তাঁর গল্প ও উপন্যাস ইংরেজিসহ কোরিয়ান ও জার্মান ভাষায় অনূদিত হয়েছে। তালাশ-এর ইংরেজি অনুবাদের প্রকাশক দিল্লিস্থ প্রকাশনা হাউজ ‘জুবান’, বইটি অনুবাদ করেছেন ইলা দত্ত। কোরিয়ান ভাষায় অনুবাদ করেছেন প্রফেসর সিং হী জন। সখী রঙ্গমালা উপন্যাস ইংরেজি অনুবাদ করেছেন শবনম নাদিয়া। পালাবার পথ নেই (১৯৯৭, মাওলা ব্রাদার্স) তালাশ (২০০৪, মাওলা ব্রাদার্স) সখী রঙ্গমালা (২০১২ বেঙ্গল পাবলিকেশন্‌স) ময়ূর সিংহাসন (২০১৪, প্রথমা প্রকাশন) অসুখী দিন (২০১৮, প্রথমা প্রকাশন) বোনের সঙ্গে অমরলোকে (শ্রাবণ প্রকাশনী) পনেরটি গল্প আবারও প্রেম আসছে (মাওলা ব্রাদার্স) শিস ও অন্যান্য গল্প (বেঙ্গল পাবলিকেশন্‌স) শ্রীমতির জীবনদর্শন (সাহিত্য প্রকাশ) গল্পসমগ্র-১ (মাওলা ব্রাদার্স) ভালোবাসার পরিধি (প্রথমা প্রকাশন) সতী ও স্বতন্তরা: বাংলা সাহিত্যে নারী (সাহিত্য প্রকাশ) জেনানা মাহফিল: বাঙালি মুসলমান লেখিকাদের নির্বাচিত রচনা, ১৯০৪-১৯৩৮ কথাসাহিত্যে বাংলা একাডেমি পুরস্কার, ২০১৬ আইএফআইসি ব্যাংক সাহিত্য পুরস্কার-২০১৫। বাঙলার পাঠশালা আখতারুজ্জামান ইলিয়াস কথাসাহিত্য পুরস্কার, ২০১৪। প্রথম আলো বর্ষসেরা বই ১৪১০ জেমকন সাহিত্য পুরস্কার ২০১৯ ভারতের আনন্দবাজার গ্রুপের টিভি চ্যানেল এবিপি আনন্দ কর্তৃক সাহিত্যে সেরা বাঙালি সম্মান লাভ ২০১৪ এশিয়ান লিটারেরি অ্যাওয়ার্ড ২০২০ "বাংলা একাডেমি সাহিত্য পুরস্কার পাচ্ছেন ১১ জন"। দৈনিক প্রথম আলো। ২৮ জানুয়ারি ২০১৬। সংগ্রহের তারিখ ১ মার্চ ২০১৭।  "আমার 'তালাশ' উপন্যাস থেকে -শাহীন আখতার"। বই নিউজ। ২৫ মার্চ ২০১৪। সংগ্রহের তারিখ ১ মার্চ ২০১৭। [স্থায়ীভাবে অকার্যকর সংযোগ] "আমি বলতে চাই না অতীত খারাপ বা বর্তমান ভালো : শাহীন আখতার"। বাংলা ট্রিবিউন। ১২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৭।  প্রতিবেদক, নিজস্ব। "শাহীন আখতার পেলেন এশিয়া লিটারারি পুরস্কার"। Prothomalo। সংগ্রহের তারিখ ২০২০-১২-০১। [স্থায়ীভাবে অকার্যকর সংযোগ] "Women's writing is rarely read before it is rejected"। tahminashafique। ১৭ আগস্ট ২০০৭। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৭।  "ফারুক চৌধুরী-শাহীন আখতার পেলেন আইএফআইসি ব্যাংক সাহিত্য পুরস্কার"। বাংলানিউজটোয়েন্টিফোর.কম। এপ্রিল ২৩, ২০১৬। সংগ্রহের তারিখ ১ মার্চ ২০১৭।  "বাঙলার পাঠশালা ফাউন্ডেশন - এবারের কথাসাহিত্য পুরস্কার পাচ্ছেন শাহীন আখতার"। দৈনিক প্রথম আলো। ৯ ফেব্রুয়ারি ২০১৫। সংগ্রহের তারিখ ১ মার্চ ২০১৭।  "শাহীন আখতার পেলেন এশিয়া লিটারারি পুরস্কার"। প্রথম আলো।